Enkelte perioder kan det være en utfordring for barnefamilier å klare seg økonomisk, og uforutsette utgifter kommer som regel på et svært ubeleilig tidspunkt. Utgifter til bolig, strøm, barnehage/SFO, kultur- eller fritidsaktiviteter, transport, forsikringer og dagligvarehandel tar det meste av månedslønnen, og mange familier opplever at de sitter igjen med lite eller ingenting til overs.

Det finnes imidlertid en rekke gode sparetips som man kan ta i bruk i hverdagen, slik at man ser at pengene rekker litt lenger enn ellers. Som oftest er det ikke så mye som skal til, men klarer man å spare inn noen kroner hver dag – vil det tilsammen utgjøre betydelige summer i løpet av en hel måned.

Her kan du lese mer om 25 gode sparetips for familien:

1. Budsjett

Det første man bør gjøre, er å sette opp et enkelt budsjett for husholdningen. Dette er spesielt viktig om man har dårlig råd. Først fører man opp alle inntekter i budsjettmalen, og deretter alle utgifter i de forskjellige utgiftspostene. Dette gjøre at man får god oversikt hva man faktisk bruker pengene på i løpet av en måned. Da er det også lettere å se hvilke utgifter man kan spare inn på. Det finnes mange enkle og kostnadsfrie budsjettmaler på internett, hvor bl.a. ung.no har sin egen budsjettmal.

2. Spar penger på dagligvarer

Dagligvarer er en stor utgiftspost for familier, og mange handler på impuls i butikkene. Da er det lett å bli fristet til å kjøpe noe ekstra hver gang man går innom supermarkedet – noe som i lengden kan utgjøre store summer.

Et godt tips er å planlegge innkjøp av middagsretter for en hel uke, og holde seg til handlelappen når man gjør er i butikken. Da minskes risikoen for å foreta impulskjøp, og man unngår å bruke pengene på varer man strengt tatt ikke trenger. Brus, chips og sjokolade er typiske eksempler på dette. Kjøper man unødvendige varer for kr. 30 pr. dag, vil dette utgjøre kr. 900,- pr. måned.

I løpet av et helt år vil utgiftsposten til “snacks” bli kr. 10.800,-. I motsatt fall, kutter man ut unødvendige utgifter med kr. 30,- hver dag, viser eksemplet at man har nesten en tusenlapp mer i måneden å rutte med.

3. Kjøp “billigvarer” i matbutikkene

Familier som handler inn billigste alternativ i dagligvarebutikken, opplever å spare betydelige summer hver måned. De fleste matbutikker har billigmerker som “First Price”, “Euroshopper” eller “Coop Xtra ”, og undersøkelser viser at kvaliteten er like god som andre merker. Enkelte billigmerker ligger godt under halv pris av dyreste alternativ så her er det mye å spare. Det finnes også shampoo og andre forbruksartikler i kategorien billigmerker.

4. Spar penger på forbruksvarer

Det kan lønne seg å handle inn større forpakninger av forbruksvarer som toalettruller, tørkeruller, såper, dusjsåper, shampoo og vaskemidler. Man finner dessuten ofte gode tilbud på slike varer, og da er det smart å kjøpe inn slik at man har for en lengre periode.

Det samme gjelder med forbrukslån. For å spare penger på et slik lån gjelder det å gjøre nøye undersøkelser på forhånd, sier informasjonssiden forbrukslan.club.

5. Brødbakemaskin

En storfamilie kjøper gjerne minst ett brød hver dag, og prisen pr. brød ligger rundt 25 – 30 kroner. Å investere i en brødbakemaskin kan lønne seg i lengden, da man reduserer utgiftene til brød betraktelig.

6. Spar penger på klær

Det er fullt mulig å spare penger på familiens klesbudsjett. Barn trenger ikke dyre merkeklær, og man finner rimelige og behagelige plagg på H&M. Har man flere barn, kan det være lurt å la de minste barna arve klesplagg av de som er eldre. I tillegg bør man kjøpe klær til hele familien på salg for å redusere kostnadene.

Har man et svært stramt budsjett, kan et alternativ være å kjøpe klær i bruktbutikker. Her får man rene og hele plagg til hele familien for en billig penge.

7. Strømutgifter

Barnefamilier har ofte et høyt strømforbruk, spesielt vinterstid da man har behov for oppvarming. En gjennomsnittsfamilie betaler i overkant av 2000 kroner i måneden på strøm, noe som utgjør rundt kr. 24.000- pr. år.

Det er fullt mulig å redusere strømforbruket med relativt enkle tiltak for å spare penger på strømutgiftene. Å kjøpe sparedusj for å redusere varmtvannforbruket er et viktig og enkelt tiltak. I tillegg bør man venne seg til et par graders lavere temperaturen innendørs om vinteren, samt benytte panelovner med termostat.

8. Spar penger på klesvasken

Storfamilier har ofte behov for å sette i gang vaskemaskinen daglig, og mange bruker også tørketrommel hyppig – slik at klesvasken tørkes raskt og effektivt. Dette er praktiske hjelpemidler i hverdagen som de fleste familier ikke kan være uten.

Ønsker man å spare penger på klesvasken er det lurt å vente med å sette i gang vaskemaskinen før den er helt full.

Man bruker unødvendig strøm på å kjøre maskinen hyppig – som f.eks. når den bare er halvfull. Halverer man i tillegg vasketemperaturen kan man spare 60% av strømforbruket til klesvasken.

Et annet sparetips er å lufttørke tøyet så ofte som mulig, slik at man reduserer bruken av tørketrommelen.

9. Transportutgifter

Familier har gjerne høye utgifter til transport. Små barn skal bringes og hentes i barnehagen, og større barn/ungdom har behov for månedskort til buss eller T-bane. Småbarnsfamilier kan spare penger på transportutgifter ved å investere i en sykkelvogn, slik at man frakter barna på sykkel. I tillegg får man god trim på kjøpet.

10. Spar penger på bøker

Mange familier er medlem av bokklubber som jevnlig sender ut sine medlemsblader. Glemmer man å avbestille “månedens bok”, må man enten betale boken i sin helhet eller betale fraktkostnader for å returnere den. Har man små barn er det hyggelig å lese for barna i hverdagen. Har man et stramt budsjett, kan bøker være kostbart å kjøpe i bokhandelen. Et godt tips er å bruke biblioteket flittig, der man kan låne bøker gratis til barn, ungdom og voksne. I tillegg er det mulig å låne DVD’er til barn kostnadsfritt.

11. Buffer til uforutsette utgifter

Alle husholdninger bør ha en oppspart buffer til uforutsette utgifter, slik at man f.eks. kan erstatte en oppvaskmaskin som har gått i stykker eller at man plutselig får en høy verkstedregning på bilen. Man kan spare små beløp hver måned for å få til en buffer på sikt, og det er enkelt å opprette en sparekonto i banken. En reservekapital bør ligge mellom kr. 20.000,- og kr. 30.000,-.

12. Selg brukte barneklær og utstyr

Istedenfor å kaste barneklær, barneutstyr og leker som ikke brukes lenger, kan familier tjene noen ekstra kroner på å selge dette rimelig. Sett opp annonse i nærmiljøet eller legg ut en gratis annonse på nettsiden Finn.no/torget.

13. Kjøp brukt

Har vaskemaskinen gått i stykker? Eller kanskje noen i familien trenger en ny sykkel? Det er gode muligheter for å få kjøpt brukte hvitevarer, sykler og annet utstyr på Finn.no til en rimelig pris. Kanskje man ikke har fått mulighet for å opparbeide seg en reservekapital, og da kan man skaffe seg varene billig gjennom bruktannonser.

14. Sammenlign priser

Et godt tips er å være prisbevisst når man skal handle inn nye varer. På Prisjakt.no kan man sammenligne priser på sportsutstyr, mobiltelefoner, nettbrett, pc’er og mye annet. Et annet godt eksempel er opptak av boliglån, forbrukslån og andre typer kreditt. Det er viktig at sammenligner og sjekker prisene på disse lånene nøye før du slår til på et tilbud.

Et eksempel er norske studenter som ofte kan spare mye penger ved å ta det riktige innkjøpsvalget. Man kan dermed spare store pengesummer på å bruke litt tid på å sammenligne priser fra forskjellige butikker før man bestemmer seg.

15. Spar penger på sydenferie

Det kan være kostbart å finansiere en chartertur for hele familien, og i høysesongen skrur reisebyråene opp prisen på grunn av stor etterspørsel. Man kan imidlertid være heldig å finne billige restplasser, men hotellstandarden er ikke alltid like god. Et alternativ er å legge ferien litt utenom sesongen da prisene er betydelig lavere. Man kan få rimelige sydenferier i månedene september, januar, februar og mai.

16. Refinansier dyre smålån og kreditter

Har man flere smålån eller dyr kredittkortgjeld kan et sparetips være å refinansiere gjelden til ett større lån. Da slipper man å betale gebyrer til hver enkelt kreditor og månedsutgiftene blir lavere. Hos Lånutensikkerhetguide.no står det mer informasjon om hvilke krav som stilles når du ønsker å benytte en slik finansløsning.

17. Sammenlign priser på boliglån

Familier har ofte store utgifter til renter og avdrag på boliglån. I en travel hverdag er det lett å beholde boliglånet i den samme banken av gammel vane. Noen har også en lojalitetsfølelse til banken, og aksepterer kanskje å betale en høyere rente enn det man kan oppnå i andre banker.

I dag er det mer vanlig å bytte bank, og man kan spare mange penger på å få en bedre boliglånsrente. Å flytte boliglånet fra en bank til en annen er en enkel prosess, og man kan glede seg over lavere månedsutgifter.

18. Spar penger på forsikringer

De fleste vet at man kan spare penger på å bytte forsikringsselskap, men mange tror det er en tidkrevende prosess å bytte fra et selskap til et annet. I de aller fleste tilfeller lønner det seg å samle alle sine forsikringer i samme selskap, og man kan legge sine forsikringer ut på anbud her. Da vil man kunne oppnå bedre betingelser og spare mange penger.

19. Lær barna å drikke vann til middag

Vann er gratis, og en storfamilie kan spare tusenvis av kroner i løpet av et år dersom man tidlig venner barna til å drikke vann til middag. Brus, saft og annen leskedrikk kan bli svært kostbart i lengden.

20. Husdyr

Et stort antall familier har hund, katt eller annet husdyr, og det er lett å glemme denne utgiftsposten på budsjettet. Det anbefales å tegne forsikring for sitt husdyr – dersom hunden eller katten skulle bli syk. Utgifter til dyrlege er svært kostbart, og med en forsikring må man kun betale en mindre egenandel.

Det er også mulig å spare mange penger på å velge et rimelig og bra alternativ til det dyreste dyrefôret på markedet. Her er det lurt å sammenligne priser før man handler.

21. Spar penger på bensinutgifter

Visste du at prisen på drivstoff er billigere i slutten av uken? Det er mest gunstig å fylle opp tanken søndag morgen – da prisen på både bensin og diesel er lavere enn ellers. Mandag morgen kan det også være billig, men så stiger drivstoffprisen utover i uken. Dermed kan man også spare penger på drivstoff, rett og slett ved å velge å fylle opp tanken på en bestemt ukedag.

22. Kjøp julegaver hele året

Det lønner seg å handle inn julegaver gjennom hele året, og gjerne når butikkene har salg. Da slipper man å foreta dyre impulskjøp like før juleaften, og i tillegg får man en mer avslappende førjulstid.

23. Spar penger på internett

Betaler du mer enn nødvendig på familiens internett-abonnementet? Det kan lønne seg å sammenligne priser fra andre konkurrerende selskaper, slik at månedskostnadene kan bli lavere.

Har man tegnet et abonnement hos en internett-leverandør, er det mange som beholder samme leverandør i en årrekke, selvom konkurrentene kan tilbyr langt bedre priser. Derfor bør man en gang i blant sjekke prisnivået hos andre selskaper, og eventuelt bytte internettleverandør.

24. Spar penger på fakturagebyr

Får man regningene tilsendt i posten, kan man spare penger på å be om å få dem tilsendt på e-post. Fakturagebyrene ligger gjerne rundt 35 – 45 kr sier mittforbrukslån.com, og i løpet av ett år utgjør dette i overkant av 500 kroner. Har man flere månedlige fakturaer, vil man kunne spare enda mer på å få disse tilsendt elektronisk.

25. Betal regningene i tide

Er man for sent ute med å betale regningene, vil man bli pålagt å betale et forsinkelsesgebyr. Du kan derfor spare mye penger hvis du betaler i tide. Dersom man til stadighet ligger etter med regningene, vil gebyrene i løpet av et år utgjøre store ekstrakostnader.